**ELŐTERJESZTÉS**

**Szombathely Megyei Jogú Város Közgyűlése Oktatási és Szociális Bizottságának 2015. október 20-i ülésére**

**Javaslat a HÁROFIT Közhasznú Egyesület támogatási kérelmének elbírálására**

A HÁROFIT Közhasznú Egyesület 2004. év óta működik a helyi szegénységben élő hátrányos helyzetű és roma fiatalok, családok, gyermekek segítésére. Különböző oktatási programokon, önismereti előadásokon sajátíthatják el azokat a képességeket, melyekre a mai társadalmi, gazdasági környezetben szükségük van a fenntartható életmódhoz. Továbbá a munkahelyteremtésben is megkeresik a megfelelő lehetőségeket, hogy a szülők munkához jutását elősegítsék.

Az Egyesület kérelmében üzemeltetési költségeinek fedezésére, az irodai adminisztrációs feltételeik javítására, fejlesztésére, programjaik jobb minőségű megörökítésére, valamint az irodájuk berendezési tárgyainak korszerűsítésére kér támogatást.

A kért támogatás összege 500.000,- Ft, azaz ötszázezer forint.

Az Egyesület kérelme az előterjesztés mellékletét képezi.

Kérem a Tisztelt Bizottságot, hogy az előterjesztést megtárgyalni, és a határozati javaslatot elfogadni szíveskedjék.

Szombathely, 2015. október „ ”.

**/: Koczka Tibor:/**

HATÁROZATI JAVASLAT

**…/2015. (X.20.) OSzB. sz. határozat**

Az Oktatási és Szociális Bizottság a HÁROFIT Közhasznú Egyesület kérelmét megtárgyalta, és az üzemeltetési költségeinek fedezésére, irodai adminisztrációs feltételeik javítására, fejlesztésére, programjaik jobb minőségű megörökítésére, valamint az irodájuk berendezési tárgyainak korszerűsítésére kért támogatást a ……………………. ágazat kiadásai „……………………” sora terhére ……………..Ft összeggel támogatja.

**Felelősök:** Rettegi Attila, az Oktatási és Szociális Bizottság elnöke

/a végrehajtás előkészítéséért:

dr. Bencsics Enikő, az Egészségügyi és Közszolgálati Osztály vezetője/

**Határidő:** 2015. november 5.